РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л №18 / 21.03.2023г.

ИЗБОРИ ЗА НАРОДНО СЪБРАНИЕ

На 21 март 2023 г. от 18:20 часа се проведе заседание на Районната избирателна комисия Благоевград, при следния

Д н е в е н р е д:

1. Доклад на входяща поща.
2. Проект за решения за промени в съставите на СИК
3. Определяне на брой, формиране на единен номер на подвижна избирателна секция, определяне на териториалния обхват на ПСИК и назначаване на състав за произвеждане на изборите за народни представители на 02 април 2023г.
4. Регистрация на застъпници на ПП ДПС
5. Разглеждане на жалба от Марио Красимиров Граченов
6. Разглеждане на сигнал от Айше Осман Хасан
7. Разни

ПРИСЪСТВАТ: Антоанета Богданова, Александър Мановски, , Мустафа Сирачки, Елизабета Дерменджиева, Весела Цомпова – Стоянова, Елена Панчева, Тина Кълбова, Чавдар Цонев, Симона Божкова, Даниела Стойкова, Мая Драгиева, Владимир Вачев, Милена Велкова, Божидар Ненов, Атанас Кръстев, Славчо Попов, Антоанета Кръстева

ОТСЪСТВАЩИ: няма

Заседанието бе открито в 18:20 ч. и председателствано от Антоанета Богданова - председател на комисията.

Антоанета Богданова:

Скъпи колеги, откривам редовно заседание на Районната избирателна комисия – Благоевград. За днешното заседание предлагам следния проект на дневен ред :

Д н е в е н р е д:

1. Доклад на входяща поща.
2. Проект за решения за промени в съставите на СИК
3. Определяне на брой, формиране на единен номер на подвижна избирателна секция, определяне на териториалния обхват на ПСИК и назначаване на състав за произвеждане на изборите за народни представители на 02 април 2023г.
4. Регистрация на застъпници на ПП ДПС
5. Разглеждане на жалба от Марио Красимиров Граченов
6. Разглеждане на сигнал от Айше Осман Хасан
7. Разни

Антоанета Богданова: Колеги, който е съгласен с предложения дневен ред, моля да гласува.

Гласували 17 членове, от които» ЗА» 17, » ПРОТИВ» няма.

Дневният ред е приет.

По точка 1 от дневния ред

Антоанета Богданова направи доклад на входящата поща на РИК.

По точка 2 от дневния ред

Антоанета Богданова : Преминаваме към втора точка – Промени в съставите на СИК. Започваме с община Петрич ще докладва колегата Кръстева.

Антоанета Кръстева: Здравейте, колеги! Предлагам следния проект на решение:

РЕШЕНИЕ
№ 109-НС
Благоевград, 21.03.2023

ОТНОСНО: Промяна в състава на СИК на територията на Община Петрич

       В РИК Благоевград е постъпило писмено предложение за промяни в състава на СИК на територията на Община Петрич от КП „ГЕРБ-СДС“, заведено под вх. № 227/17.03.2023 г., от ПП „ВЪЗРАЖДАНЕ“, заведено под вх.№ 262/20.03.2023 г.

       С Решение № 76-НС от 07.03.2023 г., РИК Благоевград е назначила секционните избирателни комисии в Община Петрич.

       След като се увери, че посочените лица са назначени в състава на съответната СИК и на тяхно място са посочени поименно лица за извършване на замяна, на основание чл. 72, ал. 1, т. 5 и т. 4, във връзка с чл. 89 от ИК и във връзка с Решение № 1683-НС от 16.02.2023 г. на Централната избирателна комисия, при спазване на законоустановения кворум, Районната избирателна комисия Благоевград:

**РЕШИ:**

1. Освобождава като членове на съответните секционни избирателни комисии на територията на Община Петрич, посочените в предложенията лица.

      Анулира издадените удостоверения.

1. Назначава като членове в съответните секционни избирателни комисии на територията на Община Петрич лицата, посочени в направените предложения.

       На новоназначените членове на СИК да бъдат издадени съответните  удостоверения (Приложение № 32-НС от изборните книжа).

       Неразделна част от настоящото решение е списък с актуален състав на СИК в Община Петрич (Приложение № 1).

       Настоящото решение подлежи на обжалване пред Централна избирателна комисия в срок 3 (три) дни от обявяването му.

Антоанета Богданова : Моля да гласуваме!

При проведеното гласуване „ЗА“ гласуват 17 члена на РИК 01.

„ПРОТИВ“ няма

Решението бе взето единодушно в 18:26 часа.

Антоанета Богданова: Решението се приема.

Антоанета Богданова: Община Благоевград – колегата Панчева…

Елена Панчева: Здравейте колеги, предлагам следния проект на решение:

РЕШЕНИЕ
№ 110-НС
Благоевград, 21.03.2023

ОТНОСНО: Промяна в състава на СИК на територията на Община Благоевград

       В РИК Благоевград е постъпило писмено предложение за промяна в състава на СИК на територията на Община Благоевград от Общинския представител на Коалиция „Демократична България - Обединение“, заведено под вх. № 267/21.03.2023 г., вх.№ 284/21.03.2023 г., от КП „Продължаваме промяната“, заведено с вх. № 285/21.03.2023г. и от ПП „ДПС“, заведено под вх.№286/21.03.2023г.

       С Решение № 67-НС/02.03.2023 г., РИК – Благоевград е назначила секционните избирателни комисии в Община Благоевград.

       След като се увери, че посочените лица са назначени в състава на съответната СИК и на тяхно място са посочени поименно лица за извършване на замяна, на основание чл. 72, ал.1, т. 5 и т. 4, във връзка с чл. 89 от ИК и във връзка с Решение № 1683-НС от 16.02.2023 г. на Централната избирателна комисия,  при спазване на законоустановения кворум, Районната избирателна комисия Благоевград.

**РЕШИ:**

1. Освобождава като членове на съответните секционни избирателни комисии на територията на Община Благоевград, посочените в предложенията лица.

      Анулира издадените удостоверения.

1. Назначава като членове в съответните секционни избирателни комисии на територията на Община Благоевград лицата, посочени в направените предложения.

          На новоназначените членове на СИК да бъдат издадени съответните удостоверения (Приложение № 32-НС от изборните книжа).

       Настоящото решение подлежи на обжалване пред Централна избирателна комисия в срок 3 /три/ дни от обявяването му.

Антоанета Богданова : Моля да гласуваме!

При проведеното гласуване „ЗА“ гласуват 17 члена на РИК 01.

„ПРОТИВ“ няма

Решението бе взето единодушно в 18:27 часа.

Антоанета Богданова: Решението се приема.

Следваща община- община Разлог. Колегата Попов!

Славчо Попов: Здравейте колеги, предлагам на вашето внимание следния проект на решение:

РЕШЕНИЕ
№ 111-НС
Благоевград, 21.03.2023

ОТНОСНО: Промяна в състава на СИК на територията на Община Разлог

В РИК Благоевград е постъпило писмено предложение за промяна в състава на СИК на територията на Община Разлог от упълномощен представител на ПП“ВЪЗРАЖДАНЕ“, заведено под вх. № 292/21.03.2023 г.

       С Решение № 65-НС/02.03.2023 г., РИК – Благоевград е назначила секционните избирателни комисии в Община Разлог.

       След като се увери, че посочените лица са назначени в състава на съответната СИК и на тяхно място са посочени поименно лица за извършване на замяна, на основание чл. 72, ал.1, т. 5 и т. 4, във връзка с чл. 89 от ИК и във връзка с Решение № 1683-НС от 16.02.2023 г. на Централната избирателна комисия,  при спазване на законоустановения кворум, Районната избирателна комисия Благоевград.

**РЕШИ:**

1. Освобождава като членове на съответните секционни избирателни комисии на територията на Община Разлог, посочените в предложенията лица.

      Анулира издадените удостоверения.

1. Назначава като членове в съответните секционни избирателни комисии на територията на Община Разлог лицата, посочени в направените предложения.

          На новоназначения член на СИК да бъде издадено съответното удостоверение (Приложение № 32-НС от изборните книжа).

 Антоанета Богданова : Моля да гласуваме!

При проведеното гласуване „ЗА“ гласуват 17 члена на РИК 01.

„ПРОТИВ“ няма

Решението бе взето единодушно в 18:27 часа.

Антоанета Богданова: Решението се приема.

Следваща община- община Хаджидимово. Колегата Стойкова!

Даниела Стойкова: Здравейте колеги, предлагам следния проект на решение:

РЕШЕНИЕ
№ 112-НС
Благоевград, 21.03.2023

ОТНОСНО: Промяна в състава на СИК на територията на Община Хаджидимово

       В РИК Благоевград е постъпило писмено предложение за промяна в състава на СИК на територията на Община Хаджидимово от Общинския представител на ПП „ДПС“, заведено под вх. № 277/21.03.2023 г.

       С Решение № 70-НС/02.03.2023 г., РИК – Благоевград е назначила секционните избирателни комисии в Община Хаджидимово.

       След като се увери, че посочените лица са назначени в състава на съответната СИК и на тяхно място са посочени поименно лица за извършване на замяна, на основание чл. 72, ал.1, т. 5 и т. 4, във връзка с чл. 89 от ИК и във връзка с Решение № 1683-НС от 16.02.2023 г. на Централната избирателна комисия,  при спазване на законоустановения кворум, Районната избирателна комисия Благоевград.

**РЕШИ:**

1. Освобождава като член на СИК № 015200013, Даниела Аленова Делиева, ЕГН: \*\*\*\*\*\*\*\*\*\*\*.

           Анулира издаденото удостоверение.

           Назначава като член на СИК № 015200013, **Садидин Сейдиев Балиев, ЕГН: \*\*\*\*\*\*\*\*\*\*\*\*.**

          На новоназначения член на СИК да бъде издадено съответното удостоверение (Приложение № 32-НС от изборните книжа).

1. Освобождава като член на СИК № 015200014, Садидин Сейдиев Балиев, ЕГН: \*\*\*\*\*\*\*\*\*\*\*.

           Анулира издаденото удостоверение.

           Назначава като член на СИК № 015200014, **Даниела Аленова Делиева, ЕГН: \*\*\*\*\*\*\*\*\*.**

          На новоназначения член на СИК да бъде издадено съответното удостоверение (Приложение № 32-НС от изборните книжа).

       Настоящото решение подлежи на обжалване пред Централна избирателна комисия в срок 3 /три/ дни от обявяването му.

Антоанета Богданова : Моля да гласуваме!

При проведеното гласуване „ЗА“ гласуват 17 члена на РИК 01.

„ПРОТИВ“ няма

Решението бе взето единодушно в 18:29 часа.

Антоанета Богданова: Решението се приема.

По точка 3 от дневния ред

Антоанета Богданова: Колеги, изчерпахме промените в СИК. Преминаваме към трета точка от дневния ред- а именно подвижните избирателни секции. Първата преписка е за Община Якоруда, давам думата на колегата Кълбова.

Тина Кълбова : Колеги, предлагам следния проект на решение:

РЕШЕНИЕ
№ 113-НС
Благоевград, 21.03.2023

ОТНОСНО: Определяне на брой, формиране на единен номер, определяне на териториалния обхват на ПСИК и назначаване на състав на подвижна избирателна секция за произвеждане на изборите за народни представители на 02 април 2023 г. в Община Якоруда

       В РИК Благоевград е постъпило писмо от кмета на Община Якоруда. В същото се сочи, че на територията на общината са подадени общо 90 (деветдесет) броя заявления за гласуване с подвижна избирателна кутия до 17.03.2023г. на територията на Община Якоруда за произвеждане на избори за Народни представители, насрочени на 02 април 2023г.

       Направено е предложение за 2 (два) броя ПСИК на територията на Общината и е посочен териториалния им обхват.

       Писмото е заведено с вх. № 236/17.03.2023 г. във входящия регистър на РИК Благоевград.

            С отделно писмо, заведено с вх. № 301/21.03.2023г. във входящия регистър на РИК –Благоевград, е направено предложение за състав на ПСИК. Към предложението е приложен Протокол от проведени на 23.02.2023г. при кмета на Община Якоруда консултации за състав на ПСИК, към което е приложено:

- Писмено предложение за съставите на СИК, което съдържа имената, ЕГН, длъжност в комисията, образование, партията/коалицията, която ги предлага и телефон за връзка; - Предложения на партиите и коалициите от партии за състав на СИК;

- Документи, съгласно чл. 91, ал. 4, т. 2 и т. 3 от Изборния кодекс, удостоверяващи пълномощията на участниците в консултациите;

-  Протокол от проведените на 23.02.2023 г. консултации и квотно разпределение на местата в ПСИК;

-  Копие от писмо /покана/, съдържаща съобщение за датата, часа и мястото на провеждане на консултациите и начина на оповестяване, ведно доказателства за получаването й.

На консултациите са участвали представители на всички политически партии и коалиции, имали свои представители в 48 народно събрание.

При консултациите е постигнато съгласие по отношение на ръководните места и разпределението на членовете на ПСИК.

       Предвид горното и на основание чл. 72, ал. 1, т. 4 от ИК, във връзка с чл. 90, ал. 1 от Изборния кодекс и Решение № 1738-НС от 06.03.2022 г. на ЦИК, при спазване на законоустановения кворум, Районната избирателна комисия – Благоевград

**РЕШИ:**

1. Определя **два броя** ПСИК на територията на Община Якоруда.
2. Формира и утвърждава единните номера на ПСИК на територията на Община Якоруда и определя териториалния им обхват, както следва:

       **ПСИК № 015300017**, с териториален обхват: гр. Якоруда;

       **ПСИК № 015300018**, с териториален обхват: населените места на територията на   Община Якоруда.

1. Назначава състава на Подвижната секционна избирателна комисия (ПСИК) на територията на Община Благоевград, съгласно Приложение № 1, което е неразделна част от настоящото решение.

       На назначените членове на ПСИК да се издаде Удостоверение – Приложение № 32-НС от изборните книжа.

       Настоящото решение подлежи на обжалване пред Централна избирателна комисия в срок 3 (три) дни от обявяването му.

Антоанета Богданова: Има ли други предложения?

* Няма.

Антоанета Богданова : Моля да гласуваме!

При проведеното гласуване „ЗА“ гласуват 17 члена на РИК 01.

„ПРОТИВ“ няма

Решението бе взето единодушно в 18:31 часа.

 Антоанета Богданова: Решението се приема.

Антоанета Богданова: Община Благоевград, давам думата на колегата Мановски.

Александър Мановски: Уважаеми колеги, предлагам следния проект на решение:

РЕШЕНИЕ
№ 114-НС
Благоевград, 21.03.2023

ОТНОСНО: Определяне на брой, формиране на единен номер на подвижна избирателна секция, определяне на териториалния обхват на ПСИК и назначаване на състав за произвеждане на изборите за народни представители на 02 април 2023 г. в Oбщина Благоевград

В РИК Благоевград е постъпила Заповед № 227/08.02.2023 г., издадена от Кмета на Oбщина Благоевград,  заведена с вх. № 23/14.02.2023 г. във входящия регистър на РИК Благоевград, с която е образувана 1 /един/ брой подвижна избирателна секция за избиратели с трайни увреждания за произвеждане на изборите за народни представители на 02 април 2023 г., както и са утвърдени номерацията и обхвата на секцията.

       С уведомление от общинска администрация Благоевград, заведено с вх. № 204/16.03.2023г. във входящия регистър на РИК Благоевград, РИК Благоевград е уведомена, че в Oбщина Благоевград са подадени 12 /дванадесет/ заявления от избиратели с трайни увреждания, които желаят да гласуват с подвижна избирателна кутия.

       Към писмото на общинска администрация Община Благоевград, заведено с вх. № 206/21.03.2023 г. във входящия регистър на РИК Благоевград е представено предложение за състав на подвижна избирателна комисия.

       На проведените на 22.02.2023 г. консултации са участвали представители на следните политически партии и коалиции и е постигнато съгласие по отношение на ръководните места и квотното разпределение в Подвижната секционна избирателна комисия (ПСИК):

* Коалиция „ГЕРБ-СДС“;
* Коалиция „Продължаваме промяната“;
* Партия „ДПС“;
* Партия „Възраждане“;
* Коалиция „БСП за България“;
* Коалиция „Демократична България – обединение“;
* Коалиция „Български възход“

       Предвид горното и на основание чл. 72, ал. 1, т. 6, т. 4, във връзка с чл. 90 и чл. 92, ал. 3 и ал. 5 от Изборния кодекс, във връзка с Решение № 1738-НС от 06.03.2023 г. на ЦИК и Решение № 14-НС/16.02.2023 г. на РИК 01 - Благоевград, при спазване на законоустановения кворум, Районната избирателна комисия-Благоевград

**Р Е Ш И:**

1. Определя 1 /един/ брой ПСИК на територията на Община Благоевград.
2. Формира и утвърждава единният номер на ПСИК на територията на Благоевград и определя териториалния й обхват, както следва:

**ПСИК № 010300146,** с териториален обхват: Община Благоевград.

1. Назначава състава на Подвижната секционна избирателна комисия (ПСИК) на територията на Община Благоевград, съгласно Приложение № 1, което е неразделна част от настоящото решение.

       На назначените членове на ПСИК да се издаде Удостоверение – Приложение № 32 -НС от изборните книжа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

 Антоанета Богданова: Има ли други предложения, относно проекта на решение?

* Няма.

Антоанета Богданова : Моля да гласуваме!

При проведеното гласуване „ЗА“ гласуват 17 члена на РИК 01.

„ПРОТИВ“ няма

Решението бе взето единодушно в 18:32 часа.

Община Белица, пак колегата Цонев…

Чавдар Цонев: Колеги , предлагам следния проект на решение:

РЕШЕНИЕ
№ 115-НС
Благоевград, 21.03.2023

ОТНОСНО: Назначаване на състав на ПСИК в община Белица

       В РИК Благоевград е постъпило писмено предложение от кмета на Община Белица за състав на ПСИК, заведено с вх. № 276/21.03.2023 г. във входящия регистър. Към предложението е приложен Протокол от проведени на 23.02.2023 г. при кмета на Община Белица консултации за състав на ПСИК.

       В консултациите са участвали представители на следните политически партии и коалиции:

- Коалиция  „ГЕРБ-СДС“

- Коалиция „Продължаваме промяната“

- Политическа партия „ДПС“

- Коалиция „Възраждане“

- Коалиция „Демократична България – Обединение“

       На консултациите не са присъствали представители на следните политически партии: КП „БСП за България“ и КП „Български възход“.

            На консултациите е постигнато съгласие за състава на ПСИК.

            С Решение № 96-НС от 16.03.2023 г. РИК – Благоевград е определил два броя ПСИК и е  формирал и утвърдил единните номера на ПСИК на територията на Община Белица и техния териториален обхват.

       Предвид горното и на основание чл. 72, ал.1 , т. 6, във връзка с чл. 90, ал. 1 от Изборния кодекс, във връзка с Решение № 1683-НС от 16.02.2023 г. на ЦИК, както и при спазване на законоустановения кворум, Районната избирателна комисия – Благоевград

**РЕШИ:**

       Назначава състав на ПСИК за територията на община Белица, съгласно Приложение №1, което е неразделна част от настоящото решение.

       На назначените членове на ПСИК да се издаде Удостоверение – Приложение № 32-НС от изборните книжа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

 Антоанета Богданова: Има ли други предложения, относно проекта на решение?

* Няма.

Антоанета Богданова : Моля да гласуваме!

При проведеното гласуване „ЗА“ гласуват 17 члена на РИК 01.

„ПРОТИВ“ няма

Решението се приема в 18:34 часа.

Община Гоце Делчев – колегата Велкова…

Милена Велкова: Колеги, предлагам следния проект на решение:

РЕШЕНИЕ
№ 116-НС
Благоевград, 21.03.2023

ОТНОСНО: Определяне на брой, формиране на единен номер на подвижна избирателна секция, определяне на териториалния обхват на ПСИК и назначаване на състав за произвеждане на изборите за народни представители на 02 април 2023 г. в Община Гоце Делчев

В РИК Благоевград е постъпило уведомление от кмета на Община Гоце Делчев, заведено с вх. № 239/17.03.2023 г., с което ни информира, че в Община Гоце Делчев са подадени 115 (сто и петнадесет) броя заявления от избиратели с трайни увреждания, които желаят да гласуват с подвижна избирателна кутия. Към него са приложени:

* Заповед № 345/17.03.2023 г. на кмета на Община Гоце Делчев за образуване на избирателни секции № 011100043 и № 011100044.
* Протокол от проведените на 23.02.2023г. консултации, на които са участвали представители на следните политически партии и коалиции и е постигнато съгласие по отношение на ръководните места и квотното разпределение в Подвижната секционна избирателна комисия (ПСИК):
* Коалиция „ГЕРБ-СДС“;
* Коалиция „Продължаваме промяната“;
* Партия „ДПС“;
* Партия „Възраждане“;
* Коалиция „БСП за България“;
* Коалиция „Демократична България – обединение“;
* Коалиция „Български възход“

С писмо от Община Гоце Делчев, вх. № 272/21.03.2023г. е предложен състав на ПСИК.

       Предвид горното и на основание чл. 72, ал. 1, т. 6, т. 4, във връзка с чл. 90 и чл. 92, ал. 3 и ал. 5 от Изборния кодекс, във връзка с Решение № 1738-НС от 06.03.2023 г. на ЦИК и Решение № 14-НС/16.02.2023 г. на РИК 01 – Благоевград, при спазване на законоустановения кворум, Районната избирателна комисия – Благоевград

**Р Е Ш И:**

1. Определя 2 /два/ брой ПСИК на територията на Община Гоце Делчев.
2. Формира и утвърждава единните номера на ПСИК на територията на Община Гоце Делчев и определя териториалния им обхват, както следва:

             **ПСИК № 011100043,** с териториален обхват: гр. Гоце Делчев, с. Делчево, с. Добротино и с. Попови ливади;

            **ПСИК № 011100044,** с териториален обхват: с. Баничан, с. Борово, с. Брезница, с. Буково, с. Господинци, с. Корница, с. Лъжница и с. Мосомище.

1. Назначава състава на подвижните секционни избирателни комисии (ПСИК) на територията на Община Гоце Делчев, съгласно Приложение № 1, което е неразделна част от настоящото решение.

       На назначените членове на ПСИК да се издаде Удостоверение – Приложение № 32 -НС от изборните книжа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Антоанета Богданова: Има ли други предложения, относно проекта на решение?

* Няма.

Антоанета Богданова : Моля да гласуваме!

При проведеното гласуване „ЗА“ гласуват 17 члена на РИК 01.

„ПРОТИВ“ няма

Решението се приема в 18:36 часа.

По точка 4 от дневния ред

Антоанета Богданова : Колеги , преминаваме към следваща точка от дневния ред- регистрация на застъпници. Давам думата на колегата Божкова.

Симона Божкова: Здравей те, колеги! На вашето внимание предлагам следния проект на решение:

РЕШЕНИЕ
№ 117-НС
Благоевград, 21.03.2023

ОТНОСНО: Регистрация на застъпници на кандидатска листа, предложени от ПП „ДПС“

В РИК-Благоевград постъпи заявление (Приложение № 43-НС от изборните книжа) от  упълномощен представител на ПП „ДПС“, заведено с вх. № 213/16.03.2023г. във входящ регистър на РИК, с което се предлага Районната избирателна комисия - Благоевград да регистрира 138 (сто  тридесет и осем) броя застъпници. Към предложението са приложени писмено пълномощно,  138 броя декларации от лицата (Приложение № 45-НС), списък на предложените лица в excel формат.

След извършената проверка е установено наличие на несъответствие по отношение на едно от посочените лица.

Предвид изложеното и на основание чл. 72, ал. 1, т. 15 и чл. 118, ал. 2 от Изборния кодекс, във връзка с Решение № 1713-НС от 28.02.2023 година на ЦИК, Районна избирателна комисия- Благоевград.

**Р Е Ш И:**

РЕГИСТИРА 137 (сто тридесет и седем) броя застъпници на кандидатска листа в изборите за народни представители на 2 април 2023г. от ПП „ДПС“, съгласно списък - неразделна част от настоящото решение.

На регистрираните застъпници да бъдат издадени съответните удостоверения. (Приложение № 48-НС от изборните книжа).

ОТКАЗВА да впише 1 (един) брой застъпник на кандидатската листа ПП „ДПС“ в изборите за народни представители на 2 април 2023г. в публичния регистър на застъпниците на партиите, коалициите или инициативните комитети, както следва:

* Зейнепа Алитова Дервишева - лицето е регистрирано като член на СИК.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Антоанета Богданова: Има ли други предложения, относно проекта на решение?

* Няма.

Антоанета Богданова : Моля да гласуваме!

При проведеното гласуване „ЗА“ гласуват 17 члена на РИК 01.

„ПРОТИВ“ няма

Решението се приема в 18:39 часа.

По точка 5 от дневния ред

Антоанета Богданова: Преминаваме към точка 5 от дневния ред - Разглеждане на жалба от Марио Красимиров Граченов, давам думата на колегата Драгиева:

Мая Драгиева изчита жалбата.

Мая Драгиева: Колеги , до настоящия момент все още няма остановено лице, което е извършило увреждането на агитационните материали на политическата партия. В тази връзка, считам да направим едно протоколно решение , с което да изискаме информация от РПУ Банско, относно движението на заведената при тях жалба, като при увреждане на агитационни материали по време на предизборна кампания се носи наказателна отговорност по смисъла на изборния кодекс. Така, че в случай, че лицето бъде установено да приложим санкцията, която се предвижда по изборния кодекс, а именно глоба.

Антоанета Богданова: Предлагате с протоколно решение да изискаме информация от полицията за движението по жалбата ?

Мая Драгиеава: Да, с протоколно решение.

Весела Цомпова- Стоянова: Може би, не информация за движението на преписката, а да изискаме информация да ни бъде изпратена , когато приключи самото разследване. Да ни информират дали има установено лице за извършеното деяние, защото от тази жалба не разбираме извършителя на деанието, даже нямаме и снимков материал , за да видим какво е повредено.

Мая Драгиева: Това е което ни е изпратено от РПУ Банско, тоест жалбата не е изпратена до нас.

Весела Цомпова- Стоянова: след приключване на проверката по УРН , мисля че го има там на самото писмо, има номер по който е образувана преписката. След приключване проверката на преписка с този номер, да се предостави информация на РИК Благоевград за предприемане на действия за оказване по компетентност.

Мая Драгиева: Може и така.

Антоанета Богданова: Колеги , който е съгласен с така направеното предложение , моля да гласува!

При проведеното гласуване „ЗА“ гласуват 17 члена на РИК 01.

„ПРОТИВ“ няма

Колегата Драгиева да напише едно писмо до Банско и ще видим какво ще ни предоставят, да видим какво е установено.

По точка 6 от дневния

Преминаваме към следваща точка от дневния ред - Разглеждане на сигнал от Айше Осман Хасан , давам думата на колегата Дерменджиева.

Елизабета Дерменджиева: Колеги, предлагам следния проект на решение:

РЕШЕНИЕ
№ 118-НС
Благоевград, 21.03.2023

ОТНОСНО: Сигнал от Айше Осман Хасан

       В РИК Благоевград е постъпил Сигнал от Айше Осман Хасан, заведен с вх. № 3/21.03.2023 г. в Регистъра на жалбите и сигналите на РИК – Благоевград и с № 275/21.03.2023 г. във входящия регистър на РИК Благоевград.

       В сигнала са изложени твърдения, че отново за парламентарните избори на 2 април 2023 г. организацията на изборния процес е маркирана от спекулация и контролиране на вота в полза на ДПС. Сочи се, че е сформирана подвижна секция на базата на около 200 подадени заявления от гласоподаватели, върху които е оказан натиск да гласуват за ДПС. Излага се в сигнала, че те са били заплашвани от служителите на социалната кухня, че ще им се спре доставянето на храна по програма „Топъл обяд“, като се навежда, че основно потребители на услугата са хората в списъка на подвижните секции. Сочи се, че Кметът Беди Осман е разпоредила да се издават медицински документи с невярно съдържание на всеки с цел контролиране на вота в полза на ДПС.

       На следващо място в сигнала са наведени твърдения, че на отминалите парламентарни избори Айше Хасан е подала сигнал по същия казус. Тогава от лекар и политическо ангажирано лице, председател на общински съвет Якоруда от квотата на ДПС, били съставяни медицински документи на физически здрави лица, за да бъде създадена подвижна секция, в която всички гласуваха за ДПС.

       Със сигнала се иска да бъде направена проверка за действията на общинска администрация Якоруда и всички участници в издаването на фалшиви медицински на лица, които могат самостоятелно да се придвижват и нямат нужда да гласуват с придружител.

       Във връзка с подадения сигнал и на основание чл. 72, ал. 1, т. 20 от ИК, Комисията установи, следното:

       Съобразно Решение № 1738-НС от 06.03.2022 г. на ЦИК и Решение № 113-НС от 21.03.2023 г. на РИК – Благоевград, с което е определен броя на ПСИК на територията на Община Якоруда. Формирала е и е утвърдила нейния номер, както и териториалния й обхват. Назначила е състава на Подвижната секционна избирателна комисия (ПСИК) на територията на Община Якоруда, съгласно Приложение № 1, неразделна част от решението.

       Съгласно чл. 37 от Изборния кодекс, избирателите с трайни увреждания, които не им позволяват да упражнят избирателното си право в изборното помещение, но желаят да гласуват с подвижна избирателна кутия, заявяват желанието си не по-късно от 14 дни преди изборния ден в писмена форма по образец.

       Според ал. 3а на посочения текст – чл. 37 от ИК, органът компетентен да състави избирателните списъци, установява наличието на трайно увреждане на избирателя, което не му позволява да упражни избирателното си право в изборно помещение: служебно като вътрешна електронна административна услуга по реда на Закона за електронно управление или като изиска документ от ТЕЛК (НЕЛК), когато служебната проверка е неуспeшна.

       Предвид горното РИК – Благоевград не е компетентна да установи наличието или липсата на трайно увреждане на избирателя, нито да изисква документи от него.

       РИК – Благоевград не е орган, компетентен да установява истинността, респективно верността на издадени медицински документи.

**РЕШИ:**

       **ОСТАВЯ БЕЗ РАЗГЛЕЖДАНЕ** подадения от Айше Осман Хасан сигнал, заведен с вх. № 3/21.03.2023 г. в Регистъра на жалбите и сигналите на РИК – Благоевград и с № 275/21.03.2023 г. във входящия регистър на РИК Благоевград.

    Настоящото решение подлежи на обжалване пред Централна избирателна комисия в срок 3 /три/ дни от обявяването му.

Антоанета Богданова : Колеги, някакви коментари ?

- няма

Който е съгласен с така предложения проект, моля да гласува!

При проведеното гласуване „ЗА“ гласуват 17 члена на РИК 01.

„ПРОТИВ“ няма

Решението се приема в 18:46 часа.

По точка 7 от дневния ред

В точка разни бяха обсъдени предстоящите обучения на СИК и организационни въпроси, свързани с пътуването на членовете на РИК.

Антоанета Богданова: с това дневния ред беше изчерпан. Закривам заседанието

Председател : Секретар:

 Антоанета Богданова Мустафа Сирачки

==================================================================================